ai4bharat/Pralekha huggingface dataset:
वाणिज्य आणि उदयोग मंत्रालय
भारत आणि ऑस्ट्रेलिया यांच्यातील आर्थिक सहकार्य आणि व्यापार करार  परिवर्तनकारी असून, व्यापार आणि गुंतवणुकीला पुढच्या टप्प्यावर नेण्याचा मार्ग प्रशस्त करणारा : ऑस्ट्रेलियाचे पंतप्रधान अँथनी अल्बानीज द्विपक्षीय व्यापार फक्त दुप्पट नाही तर अनेकपटींनी वाढवण्याइतकी प्रचंड क्षमता आहे: पीयूष गोयल
नवी दिल्ली, 9 मार्च 2023
ऑस्ट्रेलियन पंतप्रधान अँथनी अल्बानीज म्हणाले की भारत आणि ऑस्ट्रेलिया दरम्यान स्वाक्षरी केलेला आर्थिक सहकार्य आणि व्यापार करार  हा एक परिवर्तनकारी करार आहे जो व्यापार आणि गुंतवणुकीच्या पुढील स्तरावरील संभाव्य मार्ग प्रशस्त करणारा आहे. ते आज मुंबईमध्ये आयोजित भारत-ऑस्ट्रेलिया मुख्य कार्यकारी अधिकारी मंचाला मार्गदर्शन करत होते. ऑस्ट्रेलियन पंतप्रधानांनी भारतात आलेल्या ऑस्ट्रेलियन गुंतवणूकदारांच्या मोठ्या संख्येबद्दल तसेच सहभागी झालेल्या प्रमुख भारतीय व्यावसायिक घराण्यांचे मनापासून कौतुक केले. ऑस्ट्रेलियन किनार्यावरून भारताला भेट देणारे हे सर्वात जास्त विवेकी आणि उच्चस्तरीय शिष्टमंडळ आहे, अशी टिप्पणी त्यांनी केली. केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल हे ऑस्ट्रेलियन सरकारचे व्यापार आणि पर्यटन मंत्री सीनेटर डॉन फॅरेल, यांच्यासमवेत या मुख्य कार्यकारी अधिकारी मंच मध्ये सहभागी झाले होते.
केंद्रीय मंत्री गोयल यांनी नमूद केले की, द्विपक्षीय व्यापार दुप्पट करण्याचे सध्या जे उद्दिष्ट भारतीय आणि ऑस्ट्रेलियन उद्योगांनी आणि मुख्य कार्यकारी अधिकाऱ्यांनी निश्चित केले आहे, त्याचा पुनर्विचार करावा कारण या दोन्ही देशांमधील व्यापार फक्त दुप्पट नाही तर अनेक पटींनी वाढवण्याची प्रचंड क्षमता आहे.
दोन्ही देशांमधील सतत वाढणाऱ्या व्यापार आणि गुंतवणुकीचा फायदा घेण्यासाठी उद्योग आणि अंतर्गत व्यापार विभाग , वाणिज्य आणि उद्योग मंत्रालय आणि भारतीय उद्योग परिसंघ  द्वारे या मंचाचे आयोजन करण्यात आले होते. दोन्ही मंत्र्यांनी भारत-ऑस्ट्रेलिया मुख्य कार्यकारी अधिकारी मंचाच्या बैठकीचे स्वागत केले आणि दोन्ही बाजूंच्या व्यवसायांना उदयोन्मुख आर्थिक आणि गुंतवणुकीच्या संधी शोधण्यासाठी प्रोत्साहित केले. दोन्ही मंत्र्यांनी द्विपक्षीय गुंतवणुकीच्या प्रगतीवर समाधान व्यक्त केले आणि एकमेकांच्या फायद्यासाठी सर्वसमावेशक धोरणात्मक भागीदारी अधिक सखोल आणि मजबूत करण्यासाठी त्यांच्या वचनबद्धतेची पुष्टी केली.
पंतप्रधान अँथनी अल्बानीज यांच्या उपस्थितीत भारतीय उद्योग महासंघ आणि ऑस्ट्रेलियन व्यापार परिषदेमध्ये चार वर्षांच्या मुदतवाढीचा सामंजस्य करारही करण्यात आला. ही भागीदारी उभय देशांमधील व्यावसायिक संबंध अधिक बळकट करण्यासाठी कार्य करेल.S.Bedekar/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाकडून आयआरएडी  ॲप मार्गदर्शन आणि प्रशिक्षण कार्यक्रम
नवी दिल्ली, 12 सप्टेंबर 2020
रस्ते वाहतूक आणि महामार्ग मंत्रालयाने कर्नाटक जिल्ह्यातील निवडक जिल्ह्यांसाठी 7 आणि 8 सप्टेंबर रोजी आणि उत्तर प्रदेशातील काही जिल्ह्यांसाठी 10 आणि 11 सप्टेंबर रोजी आयआरएडी  ॲप मार्गदर्शन आणि प्रशिक्षण कार्यक्रमाचे आयोजन केले होते. यासंदर्भातील अभिप्राय आणि इतर सूचना प्राप्त झाल्यानंतर या राज्यांमध्ये अॅपची अंमलबजावणी करण्यात येईल.
पायाभूत आयआरएडी  अॅप विकसित करण्यात आला असून राज्ये केंद्रशासित प्रदेशांच्या गरजा लक्षात घेऊन सानुकूलित / एकीकृत करण्यात येईल. आयआरएडी  अॅप सध्या अँड्राईडवर उपलब्ध असून लवकरच तो आयओएसवर उपलब्ध करुन दिला जाईल.
रस्ते वाहतूक आणि महामार्ग मंत्रालय ‘इंटिग्रेटेड रोड अपघात डेटाबेस प्रकल्प ’ राबविण्याच्या प्रक्रियेत असून तो देशभर लागू करण्यात येईल. पहिल्या टप्प्यात हा प्रस्ताव महाराष्ट्र, कर्नाटक, मध्य प्रदेश, राजस्थान, उत्तर प्रदेश आणि तामिळनाडू या सहा राज्यांत अंमलात आणण्याचा निर्णय घेण्यात आला आहे. आयआरएडीच्या विकास आणि अंमलबजावणीचे काम आयआयटी मद्रास आणि नॅशनल इनफॉर्मेटिक्स सेंटर सर्व्हिसेसकडे सोपविण्यात आले आहे.
अॅप विकसित आणि कार्यान्वित झाल्यावर पोलीस, वाहतूक, आरोग्य यासारख्या भागधारकांना मोबाईल फोनच्या माध्यमातून अपघाताची माहिती गोळा करता येईल.
हा प्रकल्प माहिती तंत्रज्ञान प्रणालीवर आधारीत आहे, ज्यामुळे मोबाईल अॅपच्या माध्यमातून अपघाताची माहिती मिळवता येईल. या डेटाचा उपयोग अपघातांची कारणे शोधणे आणि रस्त्यांच्या पायाभूत सुविधा सुधारण्यासाठी उपाययोजना करणे, पोलीस, आरोग्य सेवा आणि इतर संबंधित विभागांच्या वापरासाठी अपघातांच्या आकडेवारी नोंदविणे यासारख्या विविध कारणांसाठी वापरले जाऊ शकते
M.Jaitly/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
पंतप्रधान कार्यालय
पंतप्रधानांनी संत रविदास यांच्या जयंतीच्या पूर्वसंध्येला त्यांचे स्मरण केले
नवी दिल्ली, 15 फेब्रुवारी 2022
पंतप्रधान नरेंद्र मोदी यांनी संत रविदास यांच्या जयंतीच्या पूर्वसंध्येला त्यांचे स्मरण केले आहे. त्यांनी असेही म्हटले आहे की त्यांच्या सरकारने केलेल्या प्रत्येक कृतीत आणि योजनेत पूज्य श्री गुरु रविदासजींची भावना समाहित आहे याचा मला अभिमान वाटतो.
ट्विट संदेशात पंतप्रधान म्हणाले
"महान संत गुरु रविदास यांची उद्या जन्म-जयंती आहे. त्यांनी ज्याप्रकारे आपले आयुष्य समाजातून जात-पात आणि स्पृश्य-अस्पृश्य सारख्या कुप्रथा संपवण्यासाठी समर्पित केले जे आजही आपणा सर्वांसाठी प्रेरणादायी आहे."
यानिमित्त मला संत रविदास जी यांच्या पवित्र स्थळांशी संबंधित काही गोष्टी आठवत आहेत. वर्ष 2016 आणि 2019 मध्ये मला तिथे नतमस्तक होण्याचे आणि लंगर घेण्याचे सौभाग्य लाभले होते. एक खासदार म्हणून मी हे ठरवले होते की या तीर्थस्थळाच्या विकासकामात कुठलीही उणीव भासू दिली जाणार नाही. "
"मला हे सांगताना अभिमान वाटत आहे की आमच्या सरकारचे प्रत्येक पाऊल आणि प्रत्येक योजनेत पूज्य श्री गुरु रविदास जी यांची भावना समाहित आहे. एवढेच नाही, काशी येथे त्यांच्या स्मृतिप्रित्यर्थ सुरु असलेले बांधकाम भव्य आणि दिव्य स्वरूपात सुरु आहे. "
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
गोव्यात आयोजित रोजगार मेळाव्यात नव्याने भरती झालेल्या 25 जणांना नियुक्ती पत्र प्रदान
"रोजगार मेळा" देशातील रोजगार निर्मितीला सर्वोच्च प्राधान्य देणारा उपक्रम आहे: श्रीपाद नाईक
गोवा, 20 जानेवारी 2023
केंद्रीय पर्यटन आणि बंदरे, जहाजबांधणी आणि जलमार्ग राज्यमंत्री श्रीपाद नाईक यांच्या हस्ते आज गोव्यात आयोजित रोजगार मेळाव्यात नियुक्तीपत्रं प्रदान करण्यात आली केली. पणजी येथे आयोजित रोजगार मेळाव्याच्या तिसऱ्या टप्प्यात नव्याने भरती झालेल्या 25 जणांना नियुक्ती पत्रं देण्यात आली. गोवा शिपयार्ड, कर्मचारी राज्य विमा महामंडळ, राष्ट्रीय सांख्यिकी कार्यालय, कोकण रेल्वे, माझगाव डॉक शिपयार्ड अशा विविध विभागांमध्ये नवीन भरती झाली आहे. यावेळी सीमाशुल्क विभागाचे मुख्य आयुक्त एस.एम. टाटा आणि गोवा विभागाचे आयुक्त व्ही. सुंदरराजन यांची उपस्थिती होती.
याप्रसंगी उपस्थितांना संबोधित करताना केंद्रीय मंत्री श्रीपाद नाईक म्हणाले की, पंतप्रधान नरेंद्र मोदी यांनी नेहमीच नावीन्यपूर्ण आणि नागरिक केंद्रीत तंत्रज्ञानाचा वापर करत रोजगार निर्मिती आणि अर्थव्यवस्थेच्या विविध क्षेत्रांमध्ये गुंतवणूक आकर्षित करण्यावर भर दिला आहे. रोजगार मेळा हे देशातील रोजगार निर्मितीला सर्वोच्च प्राधान्य देणारा कार्यक्रम आहे.
स्टार्टअप इंडिया, मेक इन इंडिया, उत्पादनावर आधारीत लाभ आणि कौशल्य विकास या उपक्रमांचे रोजगार निर्मितीमध्ये मोठे योगदान आहे. रोजगार मेळा भविष्यकालीन रोजगार निर्मितीसाठी उत्प्रेरक म्हणून काम करेल आणि तरुणांना सक्षम होण्यासाठी आणि प्रत्यक्ष राष्ट्राच्या विकासात सहभागी होण्यासाठी महत्त्वपूर्ण संधी प्रदान करेल, असे नाईक म्हणाले.
मिशन मोड भरती मोहिमेमुळे एका वर्षात 10 लाख नोकर्या देणे अपेक्षित आहे. तसेच रोजगार मेळा यामुळे खाजगी आणि सार्वजनिक क्षेत्रात रोजगार निर्मितीचे वातावरण निर्माण होईल.
सीमाशुल्क विभागाचे मुख्य आयुक्त एस.एम. टाटा यांनी याप्रसंगी विविध सरकारी उपाययोजनांवर प्रकाश टाकला. “सरकारची सक्रिय भूमिका लाखो युवक आणि युवतींना रोजगाराच्या माध्यमातून सक्षम बनविण्यात मदत करत आहे. रोजगार मेळा ही देशातील रोजगाराच्या संधींना चालना देण्यासाठी एक अभिनव संकल्पना आहे,” असे ते म्हणाले.
महसूल विभागातर्फे आज देशभरात 45 ठिकाणी रोजगार मेळा आयोजित करण्यात आला होता.
G. S. Kumar/S.Thakur/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 100
संरक्षण मंत्रालय
वैज्ञानिक आणि औद्योगिक संशोधन परिषदेबरोबर  भारतीय नौदलाचा सामंजस्य करार
नवी दिल्ली, 5 एप्रिल 2019
भारतीय नौदलासाठी प्रगत तंत्रज्ञानाच्या संयुक्त संशोधन आणि विकासासाठी भारतीय नौदल आणि वैज्ञानिक आणि औद्योगिक संशोधन परिषदेने आज एका सामंजस्य करारावर स्वाक्षऱ्या केल्या.
नौदलाचे व्हाईस ॲडमिरल जी.एस.पॅबी आणि सीएसआयआरचे महासंचालक शेखर मांडे यांनी या करारावर स्वाक्षऱ्या केल्या. या करारामुळे मेकॅनिकल, इलेक्ट्रॉनिक्स, कॉम्प्युटर विज्ञान, आदी क्षेत्रात संशोधन आणि विकास कार्याला चालना मिळेल.
N.Sapre/S.Kane/D.Rane
(Visitor Counter : 179
अन्न प्रक्रिया उदयोग मंत्रालय
पूरग्रस्त केरळला सर्वतोपरी सहकार्याचे अन्न प्रक्रिया उद्योग मंत्रालयाचे आश्वासन
(नवी दिल्ली, 21 ऑगस्ट 2018
पूरग्रस्त केरळला मदत देण्याच्या दृष्टीने केंद्रीय अन्न प्रक्रिया उद्योग मंत्री हरसिमरत बादल यांनी काल अन्न प्रक्रिया उद्योग क्षेत्रातल्या धुरिणांची भेट घेतली. आयटीसी, कोकाकोला, पेप्सी, डाबर, नेस्ले, ब्रिटानिया, एमटीआर या कंपन्यांचे प्रतिनिधी या बैठकीला उपस्थित होते. केरळमधल्या जनतेला मदत करण्यासाठी सर्वांनी एकत्र काम करण्याचे आवाहन हरसिमरत बादल यांनी यावेळी केले.
केरळचे मुख्यमंत्री पिनाराई विजयन यांच्याशी आपले बोलणे झाले असून आपल्या मंत्रालयाकडून सर्व ती मदत पुरवण्याचे आश्वासन दिल्याचे बादल यांनी सांगितले. केरळ सरकार आणि जिल्हाधिकाऱ्यांच्या संपर्कात राहून त्यांच्या गरजा, आपले मंत्रालय जाणून घेत असल्याचे त्या म्हणाल्या. या कंपन्यांनी आपण करत असलेल्या योगदानाची माहिती यावेळी दिली.
N.Sapre/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 11 जुलै 2021
|
|
- 37.60 Cr. Vaccine Doses administered so far under Nationwide Vaccination Drive
- India reports 41,506 new cases in last 24 hours
- India's Active Caseload currently at 4,54,118
- Active cases constitute 1.47% of total cases
- 2,99,75,064 Total Recoveries across the country so far
- 41,526 patients recovered during last 24 hours
- Recovery Rate increases to 97.20%
- Weekly Positivity Rate remains below 5%, currently at 2.32%
- Daily positivity rate at 2.25%, less than 3% for 20 consecutive days
- Testing capacity substantially ramped up – 43.08 crore tests conducted
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
भारताच्या एकूण कोविड - 19 प्रतिबंधक लसीकरणाने 37.60 कोटींचा टप्पा ओलांडला आहे. आज सकाळी 7 वाजता उपलब्ध झालेल्या अहवालानुसार, एकूण 48,33,797 सत्रांमधून 37,60,32,586 लसीच्या मात्रा देण्यात आल्या. गेल्या 24 तासात 37,23,367 लसीच्या मात्रा देण्यात आल्या आहेत.
कोविड- 19 प्रतिबंधक लसीकरणाच्या नव्या टप्प्याला 21 जून 2021 रोजी प्रारंभ झाला आहे. देशभरात लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे.
गेल्या 24 भारतात 41,506 दैनंदिन नवीन रुग्ण संख्येची नोंद करण्यात आली आहे.
सलग 14 व्या दिवशी 50,000 पेक्षा कमी दैनंदिन नव्या रुग्णांची नोंद झाली आहे. राज्ये / केंद्रशासित प्रदेश आणि केंद्रसरकारच्या सामूहिक प्रयत्नांचाच हा परिणाम आहे.
भारतातील सक्रीय रुग्णसंख्या आज 4,54,118 आहे आणि देशाच्या एकूण रुग्णसंख्येपैकी सक्रीय रुग्णसंख्या केवळ 1.47 % इतकी आहे.
महामारीच्या प्रारंभापासून ते आतापर्यंत 2,99,75,064 रुग्ण कोविड - 19 संसर्गातून बरे झाले आहेत. गेल्या 24 तासात 41,526 जण बरे झाले आहेत. रुग्ण बरे होण्याचा दर सातत्याने वाढत असून सध्या तो 97.20 % वर पोहोचला आहे.
चाचण्यांच्या क्षमतेत सातत्याने वाढ होत असून गेल्या 24 तासात देशभरात 18,43,500 चाचण्या घेण्यात आल्या. देशात आतापर्यंत एकूण 43 कोटींपेक्षा  जास्त चाचण्या घेण्यात आल्या आहेत.
चाचण्यांच्या दरात एकीकडे वाढ होत असताना, साप्ताहिक पॉझिटिव्हिटी दरात सातत्याने घट होताना दिसून येत आहे. सध्या साप्ताहिक पॉझिटिव्हिटी रेट हा 2.32 % आहे, तर दैनंदिन पॉझिटिव्हिटी रेट आज 2.25 % इतका आहे. दैनंदिन पॉझिटिव्हीटी दर सलग 20 दिवस 3 % पेक्षा कमी आहे. तर सलग 34 दिवस तो 5 % पेक्षा कमी आहे.
इतर अपडेटस्
Important Tweets
पंतप्रधान कार्यालय
सुवर्णपदक विजेत्या भारतीय महिला टेबल टेनिस संघाचे पंतप्रधानांकडून अभिनंदन
नवी दिल्ली, 8 एप्रिल 2018
पंतप्रधान नरेंद्र मोदी यांनी, राष्ट्रकुल क्रीडा स्पर्धेत, सुवर्णपदक विजेत्या भारतीय महिला टेबल टेनिस संघाचे अभिनंदन केले आहे.
भारतीय महिला टेबल टेनिस संघासाठी ऐतिहासिक सुवर्णपदक, या संघाचे अभिनंदन. या कामगिरीने आनंद झाल्याचे पंतप्रधानांनी आपल्या संदेशात म्हटले आहे.
NS/NC/PK
(Visitor Counter : 56
अर्थ मंत्रालय
सार्वभौम सुवर्ण रोखे योजना 2020-21 च्या सातव्या मालिकेतील रोखे विक्रीची किंमत
भारत सरकारने 21 ऑक्टोबर 2021 रोजी जारी केलेल्या अधिसूचना क्र. 4-बी  नुसार, सार्वभौम सुवर्ण रोखे योजना 2021-22 च्या सातव्या मालिकेतील सुवर्ण रोख्यांची खरेदी 25 ते 29 ऑक्टोबर 2021 या कालावधीत खुली होणार आहे. या योजनेच्या सेटलमेंटची तारीख 2 नोव्हेंबर 2021 आहे. भारतीय रिझर्व्ह बँकेने 22 ऑक्टोबर2021 रोजी प्रसिध्द केलेल्या पत्रकातील माहितीनुसार रोखे खरेदीसाठी ठरवून दिलेल्या कालावधीत प्रत्येक रोख्याची किंमत प्रत्येकी 1 ग्रॅम सोन्यासाठी 4,765 रुपये  इतकी असेल.
जे गुंतवणूकदार या रोख्यांच्या खरेदीसाठी ऑनलाईन पद्धतीने अर्ज करतील आणि डिजिटल पद्धतीने त्याचे पैसे भरतील त्यांना प्रति ग्रॅम 50 रुपयांची सवलत देण्याचा निर्णय भारत सरकारने रिझर्व बँकेशी विचारविनिमय करून घेतला आहे. अशा गुंतवणुकदारांसाठी या सुवर्ण रोख्यांची किंमत प्रत्येकी 1 ग्रॅम सोन्यासाठी 4,715 रुपये इतकी असेल.
पंतप्रधान कार्यालय
सुजीत विल्सन यांच्या सुखरूपतेसाठी पंतप्रधानांनी केली प्रार्थना
(नवी दिल्ली, 28 ऑक्टोबर 2019
पंतप्रधान नरेंद्र मोदी यांनी सुजीत विल्सन सुखरूप रहावेत, यासाठी प्रार्थना केली आहे. सुजीत यांना वाचवण्यासाठी सुरू असलेल्या प्रयत्नांविषयी पंतप्रधानांनी तामिळनाडूचे मुख्यमंत्री डॉ. ई. पलानीसामी यांच्याबरोबर चर्चा केली आहे. विल्सन यांची सुरक्षा सुनिश्चित करण्यासाठी सर्वतोपरी प्रयत्न केले जात असल्याची माहिती त्यांनी यावेळी दिली.
My prayers are with the young and brave Sujith Wilson. Spoke to CM @EPSTamilNadu regarding the rescue efforts underway to save Sujith. Every effort is being made to ensure that he is safe. @CMOTamilNadu
— Narendra Modi  October 28, 2019
S.Thakur/S.Bedekar/P.Kor
रस्ते वाहतूक आणि महामार्ग मंत्रालय
भारतीय बांधकाम उपकरण निर्मिती उद्योगासाठी संशोधन करणाऱ्या आणि भविष्यासाठी योग्य ठरेल असे तंत्रज्ञान विकसित करणाऱ्या संस्थेची गरज - नितीन गडकरी
नवी दिल्ली, 12 जुलै 2022
भारतीय बांधकाम क्षेत्रासाठी आवश्यक उपकरणे उत्पादित करणाऱ्या उद्योगासाठी संशोधन करणारी आणि भविष्यात उपयुक्त ठरेल असे तंत्रज्ञान पुरवणारी एक संस्था असणे आवश्यक आहे, असे मत केंद्रीय रस्ते वाहतूक आणि महामार्ग मंत्री नितीन गडकरी यांनी व्यक्त केले आहे. एआरएआय- म्हणजे भारतीय ऑटोमोटिव्ह संशोधन संस्थेच्या धर्तीवर या क्षेत्रातही, भविष्यातील नियोजन करणारी संस्था आवश्यक आहे, असे ते म्हणाले. आयसीईएमएच्या वार्षिक परिषद 2022 मध्ये ते बोलत होते. ही संस्था भविष्यातील तंत्रज्ञान विकासासाठी, गुणवत्ता प्रदान करण्यासाठी उपयुक्त ठरेल, असे सांगून या संस्थेच्या उभारणीत मंत्रालय मदत करेल, असेही गडकरी म्हणाले.
उपकरणांच्या संशोधन आणि विकासावर त्यांनी भर दिला. नवोन्मेष, उद्यमशीलता, विज्ञान-तंत्रज्ञान, कौशल्ये आणि यशस्वी व्यावसायिक पध्दती यालाच आपण ज्ञान असे म्हणतो, आणि या ज्ञानाचे संपत्तीत रूपांतर करणे, हेच भविष्य आहे. आर्थिक व्यवहार्यता असल्याशिवाय, नुसते तंत्रज्ञान उपयोगाचे नाही, असे मत व्यक्त करत, गडकरी यांनी सर्व उत्पादकांना इंधनाच्या कार्यक्षमतेवर लक्ष केंद्रित करण्याची सूचना केली. बायो एलएनजी, बायो सीएनजी आणि हायड्रोजन इंधने परवडणारे दर आणि प्रदूषणात घट यासाठी पर्यायी इंधने म्हणून अत्यंत महत्वाची आहेत. नवोन्मेष आणि इलेक्ट्रिक वाहनांबद्दल बोलतांना ते म्हणाले की आता आपल्याला बदल करण्याची गरज असून इलेक्ट्रिकवर चालणारी जेसीबी वाहने आपण निर्माण करायला हवीत.
यावेळी गडकरी यांनी, दीर्घकालीन नियोजनासाठी कुशल मनुष्यबळ निर्मितीसह, योग्य प्रशिक्षण आणि रस्ते सुरक्षेवरही भर दिला. उद्योग क्षेत्रामुळे भारतीय अर्थव्यवस्थेला बळ मिळते आहे तसेच आत्मनिर्भर भारताच्या उभारणीलाही हातभार लागतो आहे,असे गडकरी यांनी सांगितले.
सविस्तर माहितीसाठी बघा :
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
विज्ञान आणि तंत्रज्ञान मंत्रालय
जैवतंत्रज्ञान विभाग-जैवतंत्रज्ञान उद्योग संशोधन सहाय्यक परीषद यांनी सहाय्य केलेल्या झायडसच्या 'विराफिन' या उत्पादनाला प्रौढ रूग्णांना मध्यम स्वरुपाच्या कोविड-19 च्या संसर्गात आपत्कालीन वापरासाठी मान्यता
सुमारे 91.15% रूग्णांची या औषधाचा वापर केल्यानंतर आरटी-पीसीआर चाचणी 7 व्या दिवशी निगेटीव्ह आली,
तसेच या उपचारामुळे रूग्णांना देण्यात येणाऱ्या पूरक प्राणवायूची गरजही लक्षणीय रीतीने कमी झाली.
भारतीय औषध महा नियंत्रक  यांनी प्रौढ रूग्णांना मध्यम स्वरुपाच्या कोविड-19 च्या संसर्गात झायडस कॅडिला औषधी कंपनीच्या 'विराफिन' या उत्पादनाच्या आपत्कालीन वापरासाठी मान्यता दिली आहे. विराफिन हे पेगिलेटेड इंटरफेराॅन अल्फा-2 बी यापासून मिळवले  असून, संसर्ग झालेल्या रुग्णाला सुरवातीच्या कालावधीत, त्वचेच्या आंतर्भागांत हे औषध टोचल्यानंतर त्या रुग्णांना त्वरीत स्वास्थ्यलाभ झाला. विराफिन तयार करण्यासाठी झायडस कंपनीने जैवतंत्रज्ञान विभाग-जैवतंत्रज्ञान उद्योग संशोधन सहाय्यक परीषद यांच्या कोविड-19 संशोधन समूहातंर्गत एनबीएम द्वारे दुसऱ्या टप्प्यातील मानवी चाचणी अभ्यास आयोजित करायला दिलेल्या समर्थनासाठी त्यांची प्रशंसा केली आहे. या अभ्यासामुळे विराफिनची सुरक्षितता, सुसह्यता आणि प्रभावीपणा याला पुष्टी मिळाली. या अभ्यासादरम्यान असेही आढळून आले ,की विराफीनमुळे विषाणूंचा भार कमी होतो आणि पूरक प्राणवायूचा पुरवठा कमी झाल्याने श्वसनावर येणारा ताण कमी करणे सहज शक्य होते आणि त्यामुळे रोगाचे सुयोग्य व्यवस्थापन करण्यास मदत होते. या बद्दल माहिती देताना बिराकच्या अध्यक्ष आणि डीबीटीच्या सचिव डॉ. रेणू स्वरुप म्हणाल्या,"विराफिनला आपत्कालीन परिस्थितीत वापरण्यासाठी देण्यात आलेली मंजूरी हा आणखी एक मैलाचा टप्पा असून वैद्यकीय सुविधा उपलब्ध करणाऱ्यांसाठी हे वरदान आहे.मी या सफल कार्यासाठी घेण्यात आलेल्या परीश्रमांची प्रशंसा करते.”
कॅडिला हेल्थकेअरचे व्यवस्थापकीय संचालक डॉ. शर्विल पटेल यांनी यासंदर्भात आनंद व्यक्त करत सांगितले," त्वरीत उपचार केल्यास विषाणूंचा भार अधिक प्रमाणात कमी करणे आणि रोगाचे सुयोग्य व्यवस्थापन करणे,या उपचार पध्दतीमुळे शक्य झाल्याचे आमच्या लक्षात आले.”
विराफिन त्वचेच्या आंतर्भागात टोचल्यानंतर इतर विषाणू रोधक औषधांच्या तुलनेत रूग्णांना लवकर स्वास्थ्यलाभ झाला तसेच सातव्या दिवशी आरटी -पीसीआर चाचणी निगेटिव्ह आल्याची नोंद तिसऱ्या टप्प्यातील क्निनिकल चाचण्यांच्या अभ्यासाने केली.
जैवतंत्रज्ञान विभागाविषयी :
विज्ञान आणि तंत्रज्ञान मंत्रालयाअंतर्गत येणारा जैवतंत्रज्ञान विभाग हा जैवतंत्रज्ञानाचा कृषी, आरोग्यसेवा, प्राणीशास्त्र,पर्यावरण आणि उद्योग या क्षेत्रातील वापर आणि उपयोजनाला प्रोत्साहन देतो. www.dbtindia.gov.in
जैवतंत्रज्ञान उद्योग संशोधन सहाय्यक परीषदेविषयी :
जैवतंत्रज्ञान उद्योग संशोधन सहाय्यक परीषद ही सेक्शन 8,शेड्युल B या अंतर्गत भारत सरकारच्या जैवतंत्रज्ञान विभागाचा ना नफा ना तोटा या तत्वावर चालणारा सार्वजनिक क्षेत्रातील उपक्रम असून जैवतंत्रज्ञानातील उपक्रमांचे सबलीकरण करुन ,जैवतंत्रज्ञान उपक्रमांद्वारे संशोधन रणनीती आणि नवनिर्मिती करत देशासाठी उपयुक्त अशा उत्पादनांचा विकास करण्यासाठी स्थापन झालेली परीषद आहे.. www.birac.nic.in
झायडस कॅडिला बद्दल:
कॅडिला हेल्थकेअर लिमिटेड असेही नामाधिनान असलेली ही भारतातील आंतरराष्ट्रीय औषध उत्पादन कंपनी असून त्याचे मुख्यालय अहमदाबाद येथे आहे. अधिक माहिती साठी या संकेतस्थळाला भेट द्या. http://www.zyduscadila.com/
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 189.23 cr vaccine doses have been administered so far under Nationwide Vaccination Drive
- India's Active caseload currently stands at 19,500
- Active cases stand at 0.05%
- Recovery Rate currently at 98.74%
- 2,723 recoveries in the last 24 hours increases Total Recoveries to
- 4,25,38,976
- 3,157 new cases recorded in the last 24 hours
- Daily positivity rate 
- Weekly Positivity Rate 
- 83.82 cr Total Tests conducted so far; 2,95,588 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 2 मे 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, देशातील व्यापक कोविड-19 प्रतिबंधक लसीकरण मोहिमेने 189.23  कोटींचा टप्पा पार केला आहे. 2,33,82,216 सत्रातून हे लसीकरण करण्यात आले आहे. 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरु झाली. आतापर्यंत 2.91 कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात रुग्ण बरे होण्याचा दर 98.74% आहे.गेल्या 24 तासांत 2,723 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,38,976 झाली आहे.
भारतात सक्रीय रुग्णभार सध्या 19,500 इतका आहे,तो देशाच्या एकूण रुग्णसंख्येच्या तुलनेत 0.05% इतका आहे. गेल्या 24 तासात 3,157 नव्या कोरोना रुग्णांची नोंद झाली.
गेल्या 24 तासात एकूण 2,95,588 चाचण्या करण्यात आल्या. भारताने आतापर्यंत एकूण 83.82  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.70% तर दैनंदिन पॉझिटिव्हिटी दर 1.07% आहे.
इतर अपडेट्स :
- राज्ये आणि केंद्रशासित प्रदेश सरकारे यांच्याकडे न वापरलेल्या 19 कोटी 12 लाखांहून अधिक मात्रा शिल्लक आहेत.
महत्त्वाचे ट्विट्सS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
पंतप्रधान कार्यालय
पंतप्रधानांनी घेतली इराणच्या राष्ट्रपतींची भेट
पंतप्रधान नरेंद्र मोदी यांनी 24 ऑगस्ट 2023 रोजी जोहान्सबर्ग येथे 15 व्या ब्रिक्स शिखर परिषदेच्या निमित्ताने इराणचे राष्ट्रपती महामहीम डॉ. सय्यद इब्राहिम रईसी यांची भेट घेतली.
व्यापार आणि गुंतवणूक, संपर्क व्यवस्था, ऊर्जा आणि दहशतवादविरोधी लढा अशा विविध क्षेत्रात द्विपक्षीय सहकार्य मजबूत करण्याच्या मार्गांवर दोन्ही नेत्यांनी चर्चा केली. चाबहार प्रकल्पासह पायाभूत सुविधांमध्ये वेगाने सहकार्य वाढविण्यास उभय बाजूंनी सहमती दर्शवली. अफगाणिस्तानसह प्रादेशिक विकासाच्या मुद्द्यांवरही दोन्ही नेत्यांनी विचार विनिमय केला.
ब्रिक्स परिवारात सामील झाल्याबद्दल पंतप्रधानांनी राष्ट्रपती रईसी यांचे अभिनंदन केले.
चांद्रयान मोहिमेच्या यशाबद्दल इराणचे राष्ट्राध्यक्ष रईसी यांनी पंतप्रधानांचे अभिनंदन केले. तसेच इराणच्या ब्रिक्स सदस्यत्वासाठी भारताने दिलेल्या पाठिंब्याबद्दल त्यांनी पंतप्रधानांचे आभार मानले.
पर्यावरण, वन एवं जलवायु परिवर्तन मंत्रालय
दक्षिण आफ्रिकेतून आणलेले 12 चित्ते केंद्रीय मंत्री भूपेंद्र यादव यांनी कुनो राष्ट्रीय उद्यानात सोडले
दक्षिण आफ्रिकेतून आणलेले 12 चित्ते, केंद्रीय वन, पर्यावरण आणि हवामान बदल मंत्री, भूपेंद्र यादव यांनी आज, मध्यप्रदेशातील श्योपूर इथल्या कुनो राष्ट्रीय उद्यानात सोडले. यावेळी, मध्यप्रदेशचे मुख्यमंत्री शिवराज सिंह चौहान, आणि केंद्रीय कृषी आणि शेतकरी कल्याण मंत्री , नरेंद्र सिंह तोमरही उपस्थित होते.
दक्षिण आफ्रिकेतील जोहान्सबर्ग पासून 7900 किमी पेक्षा अधिक प्रवास करुन आलेले हे 12 चित्ते आज दुपारी 12 नंतर ग्वाल्हेर मार्गे कुनो राष्ट्रीय उद्यानात पोहोचले.
पंतप्रधान नरेंद्र मोदी यांच्या नेतृत्वाखाली सुरू झालेल्या या प्रोजेक्ट चित्ता अंतर्गत, कुनो राष्ट्रीय उद्यानात आणखी 12 चित्ते सोडून भारताने आज आणखी एक मैलाचा दगड पार केला आहे, असे वनमंत्री यादव यांनी, यासंदर्भात केलेल्या ट्वीट मालिकेत म्हटले आहे.
दक्षिण आफ्रिकेतून कुनो राष्ट्रीय उद्यानात हे 12 चित्ते आणणे भारतीय हवाई दलाच्या प्रयत्नांमुळेच शक्य झाले, असे सांगत, यादव यांनी हवाई दलाचे विशेष आभार मानले आहेत.
पर्यावरण परिसंस्थेबाबत झालेल्या चुका कशा सुधारायच्या आणि परिसंस्थेचे सौहार्द कसे टिकवायचे, हे पंतप्रधानांच्या नेतृत्वाखाली भारताने जगाला दाखवले आहे, असे यादव म्हणाले. 12 चित्यांचे भारतात आगमन, हा त्याच प्रवासाचा एक भाग आहे. त्याचसोबत लोकसहभागाचे उदाहरण सांगताना ते म्हणाले की 450 चित्तामित्र, या चित्यांना नव्या वातावरणात जुळवून घेण्यात मदत करत आहेत, असेही ते म्हणाले.
आता कुनो राष्ट्रीय उद्यानातील चित्यांची संख्या, 20 पर्यंत वाढली आहे. गेल्या वर्षी, सप्टेंबर महिन्यात, पंतप्रधान नरेंद्र मोदी यांनी नामीबिया इथून आलेले आठ चित्ते या राष्ट्रीय उद्यानात सोडले होते.
संरक्षण मंत्रालय
सशस्त्र दलातील स्त्री-पुरुष प्रमाण
तीन सैन्य दलात कार्यरत पुरुष व स्त्रियांची संख्या खालीलप्रमाणे आहे:
|
|
Men
|
|
Women
|
|
% Women
|
|
Indian Army
|
|
1218036
|
|
6807
|
|
0.56%
|
|
Indian Air Force|
|
146727
|
|
1607
|
|
1.08%
|
|
Indian Navy
|
|
10108
|
|
704 #
|
|
6.5%
सन 2019 च्या आकडेवारीच्या तुलनेत सन 2020 मध्ये सैन्य दलात  महिला कर्मचार्यांची संख्या वाढली आहे.
महाधिवक्ता आणि लष्करी शिक्षण तुकडीतील महिला अधिकाऱ्यांना कायमस्वरूपी नियुक्ती देण्याच्या तरतुदीव्यतिरिक्त, भारत सरकारने अलीकडेच इतर सर्व सशस्त्र दलात/सेवांमध्ये महिला अधिकाऱ्यांना त्यांच्या पात्रतेनुसार कायमस्वरूपी नियुक्तीला मंजुरी देण्याची घोषणा केली आहे.
|
|
Year
|
|
Avenue available
|
|
1992
|
|
Law, Education, Logistics
|
|
2001
|
|
Naval Constructor Cadre
|
|
2008
|
|
Observer Specialisation 
|
|
2016
|
|
Pilots 
|
|
2017
|
|
Naval Armament Inspectorate
|
|
2019
|
|
Sports and Musician Cadres, and Lateral Induction into Provost Specialisation
M.Iyengar/V.Joshi/P.Kor
(Visitor Counter : 176